ผู้ถือบัตรสวัสดิการแห่งรัฐ ดีใจ ได้รับเงินเยียวยา "เราชนะ" กระตุ้นการจับจ่ายใช้สอยของประชาชน
ประชาชนที่ถือบัตรสวัสดิการแห่งรัฐ  ออกมาเลือกซื้อสินค้าที่จำเป็นในชีวิตประจำวัน ทั้งข้าวสาร น้ำปลา น้ำมัน น้ำตาล ผงซักฟอก ยาสระผม สบู่และอื่นๆ ที่ร้านค้าธงฟ้าประชารัฐ เมืองใหม่ซุปเปอร์ค้าส่ง ยะลา กันอย่างต่อเนื่องโดยบอกว่า “ดีใจที่ได้รับสิทธิ์รับเงินช่วยเหลือเยียวยาโควิด ระลอกใหม่ จากโครงการเราชนะ  จะได้นำไปใช้จ่าย ซื้อสิ่งของที่จำเป็น ในชีวิตประจำวัน สำหรับครอบครัว และขอบคุณรัฐบาล ที่ช่วยเหลือ ลดภาระค่าครองชีพให้แก่ประชาชน ในครั้งนี้ “สำหรับวันนี้เป็นวันแรก ที่รัฐบาลได้โอนเงินในโครงการเราชนะ เพื่อช่วยเหลือประชาชน จากสถานการณ์โควิด-19 ระลอกใหม่ในกลุ่มผู้ถือบัตรสวัสดิการแห่งรัฐ  ซึ่งจะได้รับวงเงินครั้งแรก 675 บาท หรือ 700 บาท และจะได้รับวงเงินช่วยเหลือ ตลอดระยะโครงการเราชนะ ผ่านบัตรสวัสดิการแห่งรัฐ ทุกๆ วันศุกร์ของแต่ละสัปดาห์ เริ่มตั้งแต่วันที่ 5 กุมภาพันธ์ 2564 เป็นต้นไป จนครบวงเงิน 7,000 บาท โดยจะใช้จ่ายได้จนถึงวันที่ 31 พฤษภาคม 2564   ด้านร้านธงฟ้าประชารัฐ เมืองใหม่ซุปเปอร์ค้าส่ง ยะลา  คุณศศิวิมล แซ่จิว บอกว่า ประชาชนออกมาจับจ่ายใช้สอยกันมากมีมาเรื่อยๆ โดยตลอด หลังทางร้านได้ร่วมโครงการประชารัฐ   สำหรับโครงการเราชนะนั้น ทางร้านได้รับรับสิทธิ์เข้าร่วมในโครงการ โดยไม่ต้องลงสมัครใหม่ เพียงแต่จะต้องอัพเดทแอปถุงเงิน สำหรับสแกนรับเงินค่าสินค้า จากลูกค้าในกลุ่มเราชนะ ซึ่งคาดว่าลูกค้าในกลุ่มเราชนะที่เข้ามา ก็จะมาจับจ่ายซื้อสินค้า เพิ่มขึ้นช่วยเพิ่มยอดให้กับทางร้านมากขึ้น  จากเดิมซึ่งมีลูกค้าจากกลุ่มประชารัฐกลุ่มเดิมและเพิ่มกลุ่มเราชนะด้วย ประชาชนจะเข้ามาเต็มกำลัง จะขายสินค้าได้มากในตอนแรกตั้งแต่มีสถานการณ์โควิด คิดว่ายอดขายจะลด แต่ยอดกลับเพิ่มขึ้น หลังจากทางร้านได้สมัครเข้าร่วมร้านธงฟ้าประชารัฐ ทำให้ไม่ได้รับผลกระทบจากสถานการณ์โควิด คิดว่าต่อไป ถ้ารัฐบาลจะมีโครงการเพิ่มอีกก็จะดีมาก จะช่วยกระตุ้นเศรษฐกิจเมืองยะลาและเศรษฐกิจโดยรวมของประเทศได้เป็นอย่างดี